Rikunarita-ORG/Wikinium huggingface dataset:
# Group captain

Gradens distinksjoner på Royal Air Forces tjenesteuniform: fire galoner
**Group captain** (forkortet **Gp Capt** eller **Grp Cpt**) er en offisers grad i flere lands flyvåpen. Den oppsto og er stadig i bruk i Royal Air Force, og brukes også i en rekke andre flyvåpen med historiske britiske tradisjoner. I tillegg brukes den tidvis som engelsk oversettelse av tilsvarende grad i land med en ikke-britisk, flyvåpen-spesifikk gradstruktur.

I NATO har graden kode OF-5 i henhold til STANAG 2116.

Graden tilsvarer *captain* (kaptein) i Royal Navy og *colonel* (oberst) i British Army. Den er lavere enn air commodore og høyere enn wing commander.

Autoritetsdata
# Azaad Desh Ke Gulam

| *Azaad Desh Ke Gulam* |
| --- |
| Generell informasjon |
| Utgivelsesår | 1990 |
| Nasjonalitet | India |
| Språk | Hindi |
| Bak kamera |
| Regi | S. A. Chandrasekhar  |
| Musikk | Laxmikant-Pyarelal  |
| Foran kamera |
| Medvirkende | Jackie Shroff, Rekha, Rishi Kapoor, Prem Chopra, Rakesh Bedi, Pran  |
| Annen informasjon |
|  |
| Premiere(r) | 1990 |
| Eksterne lenker |
| IMDb
 |

Azaad Desh Ke Gulam er en indisk film fra 1990, regissert av S. A. Chandrasekhar.

## Handling

Bharti, en jus-student som kommer fra en meget velstående familie, lever en veldig komfortabel tilværelse.

Men livet hennes forandrer seg imidlertid dramatisk, når hun oppdager fra en klassekamerat at faren hennes faktisk tjener formuen sin på ulovlige og umoralske aktiviteter.

## Skuespillere

* Rishi Kapoor som Vijay Shrivastav / Chanakya
* Rekha som Bharati Bhandari
* Jackie Shroff som Jai Kishan / Jamliya
* Prem Chopra som Narayan Das
* Pran som Ashok Bhandari
* Ashalata Wabgaonkar som Sharda Bhandari
* Ramesh Deo som Kishore Bhandari
* Rakesh Bedi som Constable Kulkarni / Daulatram

## Referanser

## Eksterne lenker

* (en) *Azaad Desh Ke Gulam* på Internet Movie Database

* (en) *Azaad Desh Ke Gulam* på The Movie Database – film

* (en) *Azaad Desh Ke Gulam* på Rotten Tomatoes

Autoritetsdata
# Million

En **million** er det samme som det naturlige tallet 1 000 000 eller 106 eller tusen ganger tusen.

I SI-systemet blir en million betegnet som M (Mega).

## Referanser
# Pukkelrygg

**Pukkelrygg** er økt (patologisk) kyfose (krumming) av ryggsøylen. I motsetning til skoliose, som er en sideveis krumning av ryggraden, fører enkelte sykdommer, som for eksempel Scheuerbachs sykdom, til økt krumning fremover. Dette gir den karakteristiske holdningen som folkelig kalles pukkelrygg.

## Referanser

Denne artikkelen er en **spire**. Du kan hjelpe Wikipedia ved å utvide den.
# Pontifex maximus

Keiser Augustus i embetsdrakten til *Pontifex Maximus*
Pontifex Maximus (latin, bokstavelig «den største pontifex (brobygger)») var høyestepresten i Pontifikalkollegiet i Romerriket. Dette var det viktigste embetet i antikkens Romas religion, og var åpen kun for patrisiere frem til 254 f.Kr., da en plebeier først fikk tittelen. Under republikken var embetet i aller høyeste grad av religiøs art, men under Augustus og i keisertiden ble tittelen minst like viktig politisk.

Ordet «pontifex», norsk «pontifeks», ble senere en betegnelse benyttet for kristne biskoper, og tittelen «Pontifex Maximus» ble benyttet innen den katolske kirke på paven som den øverste biskopen, men er ikke inkludert i pavens offisielle titler, men benyttes på bygninger, monumenter og mynter av paven fra renessansen og til moderne tid.

## Se også

* Romersk religion

## Referanser
# Telemundo

| Telemundo |
| --- |
|  |
| Lansert | 1984 |
| Land | USA |
| Hovedkvarter | Miami, Florida |
| Eid av | NBCUniversal |
| Motto | *Juntos imparables* |
| Nettsted | msnlatino.telemundo. (en) |
|

---

Telemundo på Commons |

**Telemundo** er en amerikansk fjernsynskanal eid av NBCUniversal. Kanalen startet sendinger i 1984.

## Eksterne lenker

* (en) Offisielt nettsted

* (en) Telemundo – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Sons of Liberty

**Sons of Liberty** var en politisk gruppe bestående av amerikanske patrioter som oppsto i de nordamerikanske britiske koloniene i kjølvannet av Den amerikanske uavhengighetskrigen på 1770-tallet.

Sons of Liberty ble designet for å oppfordre til endring når det gjaldt den britiske regjeringens behandling av deres kolonier i årene etter slutten på den franske og indianske krig som tok slutt i 1763. Disse patriotene angrep britisk administrasjon som symboliserte den britiske autoritet og makt på amerikansk jord. Slike angrep kunne finne sted både gjennom ord og gjerninger.

Grupper som identifiserte seg selv som Sons of Liberty eksisterte i nesten hver eneste britiske koloni. Organisasjonen spredte seg til nye områder måned etter måned og spredte seg til stadig flere forskjellige kolonier. Til gjengjeld gjorde de britiske myndigheter flere forsøk på å hindre spredning av Sons of Liberty ved å henvise til dem som «Sons of Violence" eller "Sønner av vold."

Sons of Liberty bestod i stor grad av medlemmer fra den amerikanske middelklassen, f. eks. håndverkere, handelsfolk, provinsielle tjenestemenn, osv. Selv om de var imot flere av handlingene fra den britiske regjeringen, vil de likevel hevdes å være lojale mot den britiske tronen. Deres første mål var i første omgang å sikre deres egne rettigheter som engelskmenn.

Gruppen var kraftig inspirert av franskmannen Pasquale Paoli og hans kamp mot overmakten, og for uavhengighet på Korsika. Flere høytstående og prominente medlemmer av Sons of Liberty ble også kalt Founding Fathers of the United States (USAs landsfedre).
# Montreal Alouettes

| Montreal Alouettes |
| --- |
| Stiftet | 1946 |
| Nettside | www.montrealalouettes.com/, |
| Idrettsgren(er) | Canadisk fotball |
| Hjemmebane | Percival Molson Memorial Stadium |
| Liga | Canadian Football League |
| Land | Canada |

Alouette (høyre) vs. Calgary Stampeders
Stade olympique brukes til utvalgte hjemmekamper
**Alouettes de Montréal** eller (engelsk) **Montreal Alouettes** er en profesjonell canadisk fotballklubb fra Montréal, Quebec, Canada som spiller i Canadian Football League. Laget ble etablert i 1946 og spiller sine hjemmekamper på Percival Molson Memorial Stadium, med unntatt av sluttspillkamper som spilles på Stade olympique. Laget har vunnet syv Grey Cup-finaler, sist i 2010.

## Eksterne lenker

* (fr) Offisielt nettsted

* (en) Offisielt nettsted

* (en) Montreal Alouettes – kategori av bilder, video eller lyd på Commons
# Milton Goode

| Milton Goode |
| --- |
| Født | 16. feb. 1960 (66 år) |
| Beskjeftigelse | Friidrettsutøver  |
| Utdannet ved | Monmouth Regional High School |
| Nasjonalitet | USA |
| Sport | Friidrett |
| Høyde | 183 centimeter |

**Milton Goode** (født 16. februar 1960) er en amerikansk tidligere friidrettsutøver som spesialiserte seg i høydehopp.

Han representerte landet sitt under Sommer-OL 1984 i Los Angeles, der han ble nummer 11 i høydehopp .

## Referanser

## Eksterne lenker

* (en) Milton Goode – Olympics.com

* (en) Milton Goode – Olympic.org (arkivert)

* (en) Milton Goode – Olympedia

* (en) Milton Goode – World Athletics

* (en) Milton Goode – Track and Field Statistics

Denne artikkelen er en **spire**. Du kan hjelpe Wikipedia ved å utvide den.
# Gymnastikk under Sommer-OL 2004

| Gymnastikk under Sommer-OL 2004 |
| --- |
| Rytmisk gymnastikk  |
| Mangekamp, lagkonkurranse |  |  |  | kvinner |
| Mangekamp |  |  |  | kvinner |
| Trampoline  |
| Trampoline |  | menn |  | kvinner |
| Turn  |
| Kvalifisering |   | menn |   | kvinner |
|

---

 |
| Mangekamp lagkonkurranse |   | menn |   | kvinner |
| Mangekamp |  | menn |  | kvinner |
| Hopp |  | menn |  | kvinner |
| Frittstående |  | menn |  | kvinner |
| Bøylehest |  | menn |  |  |
| Ringer |  | menn |  |  |
| Skranke |  | menn |  |  |
| Svingstang |  | menn |  |  |
| Skranke |  |  |  | kvinner |
| Bom |  |  |  | kvinner |

De olympiske ringer
**Gymnastikk under Sommer-OL 2004** i Athen besto av tre disipliner; rytmisk gymnastikk, som ble arrangert i Galatsi olympiske hall i perioden 26. til 29. august, trampoline, som ble arrangert i OAKA olympiske innendørshall i perioden 20. til 21. august, og turn, som også ble arrangert i OAKA olympiske innendørshall i perioden 14. til 23. august.

Gymnastikk har stått på det olympiske programmet siden de første olympiske lekene i 1896, så dette var 25. gang idretten var representert ved et sommer-OL.

## Medaljer

|  Gymnastikk under Sommer-OL 2004 – Athen  |
| --- |
|  Nr.  | Nasjon / Lag |    Gull    |    Sølv    | Bronse | Totalt |
| 1 |  Romania (ROU) | 4 | 3 | 3 | **10** |
| 2 |  USA (USA) | 2 | 6 | 1 | **9** |
| 3 |  Russland (RUS) | 2 | 3 | 2 | **7** |
| 4 |  Ukraina (UKR) | 2 | 0 | 1 | **3** |
| 5 |  Japan (JPN) | 1 | 1 | 2 | **4** |
| 6 |  Italia (ITA) | 1 | 1 | 1 | **3** |
| 7 |  Canada (CAN) | 1 | 1 | 0 | **2** |
| 8 |  Kina (CHN) | 1 | 0 | 3 | **4** |
| 9 |  Tyskland (GER) | 1 | 0 | 1 | **2** |
|  Spania (ESP) | 1 | 0 | 1 | **2** |
| 11 |  Frankrike (FRA) | 1 | 0 | 0 | **1** |
|  Hellas (GRE) | 1 | 0 | 0 | **1** |
| 13 |  Bulgaria (BUL) | 0 | 1 | 2 | **3** |
| 14 |  Sør-Korea (KOR) | 0 | 1 | 1 | **2** |
| 15 |  Latvia (LAT) | 0 | 1 | 0 | **1** |
| Totalt | **18** | **18** | **18** | **54** |

## Øvelser

### Rytmisk gymnastikk

Utdypende artikkel: Rytmisk gymnastikk under Sommer-OL 2004

### Trampoline

Utdypende artikkel: Trampoline under Sommer-OL 2004

### Turn

Utdypende artikkel: Turn under Sommer-OL 2004

## Eksterne lenker

* Rytmisk gymnastikk - Resultater Arkivert 1. september 2009 hos Wayback Machine. på sports-reference.com
* Trampoline - Resultater Arkivert 4. juni 2009 hos Wayback Machine. på sports-reference.com
* Turn - Resultater Arkivert 19. august 2008 hos Wayback Machine. på sports-reference.com

Autoritetsdata
# IndiGo

**IndiGo** er et indisk lavprisflyselskap med hovedkvarter i Gurgaon, India. Det er det største i India med en markedsandel på 36,5 % (september 2015). Selskapet tilbyr 647 daglige flygninger til 39 destinasjoner, inklusive 5 internasjoale fra sin base på Indira Gandhi internasjonale lufthavn, Delhi. indiGo opererer en flåte på 98 fly, vesentlig Airbusfamilien. I 2014 fraktet IndiGo 21,4 million passasjerer, bare innen India.

## Referanser

## Eksterne lenker

* (en) Offisielt nettsted

* (en) IndiGo – kategori av bilder, video eller lyd på Commons

Autoritetsdata
Denne artikkelen er en **spire**. Du kan hjelpe Wikipedia ved å utvide den.
# Nostalgi

Interessen for veteranbiler kan være uttrykk for en nostalgisk lengsel etter «gode, gamle dager». Her fra et veteranbilløp i London 2005.
**Nostalgi** benyttes i dag som uttrykk for en romantisk, ofte vemodig eller «bittersøt» lengsel tilbake til tidligere tider, gjerne i ens eget liv. Opprinnelig betegnet nostalgi en medisinsk diagnose, følelsen av sykelig hjemlengsel, myntet av den sveitsiske medisinstudenten Johannes Hofer i 1678. Det er en rekke kulturfenomener knyttet til nostalgiske følelser, alt fra gjenforeningsfester og veteranbilklubber til spesielle radioprogrammer og retromote.

## Historie

Ordet nostalgi er dannet av det greske *nostos* (νόστος), det vil si «hjemkomst», og *algos* (ἄλγος), «smerte» eller «lengsel», og betyr egentlig «sykelig hjemlengsel». På latin og engelsk brukes begrepet *nostalgia*.

Ordet ble opprinnelig tatt i bruk av den sveitsiske legen Jean-Jacques Harder i 1678 og Johannes Hofer i 1688 for å beskrive «den smerten et sykt menneske føler fordi det ikke er i hjemlandet sitt eller frykter aldri mer å få se det igjen.» Det nye begrepet ble en medisinsk diagnose, i første rekke blant soldater, en yrkesgruppe som var hardt rammet av sykdom og død på grunn av underernæring, betennelser og smitte. Tilstanden skal opprinnelig særlig ha blitt observert blant unge menn fra trange daler i Sveits som ble sendt ut i krigen på de åpne slettene i Tyskland. Nostalgien ble ansett som dødelig hvis den ikke ble behandlet. En av måtene å helbrede soldatene på, var å sende dem hjem. Alvorlig grad av nostalgi ble kalt *nostomani*.

Etter hvert ble den opprinnelige betydningen av ordet endret, og nostalgi som medisinsk diagnose forsvant i første halvdel av 1800-tallet. Filosofen Immanuel Kant var den første som hevdet at nostalgien mer var lengsel etter et *da* enn etter et *der*. Det er med denne tidsoritenterte betydningen ordet vanligvis brukes i dag. «Nostalgi» blir således brukt om å lengte etter en spesiell tidsepoke eller å dyrke ting fra denne tida, som musikk, moter og annet.

## Se også

* Melankoli
* Retro
* Ostalgi
* Reenactment

## Referanser
# New York Philharmonic

| New York Philharmonic |
| --- |
|  |
| Medlem av | National Digital Stewardship Alliance |
| Utmerkelser | Grammy Trustees Award (2003) |
| Opphav | New York, USA (1842) |
| Musikalsk karriere |
| Sjanger | Klassisk musikk |
| Aktive år | 1842– |
| Nettsted |  |
| IMDb | IMDb
 |
| Logo |
|  |
|

---

New York Philharmonic på Commons |

**New York Philharmonic Orchestra** (Philharmonic-Symphony Society of New York, Inc.) er et amerikansk symfoniorkester stiftet i 1842. Det britiske magasinet *Gramophone* rangerte i 2010 orkesteret som et av de fremste i verden.

## Eksterne lenker

* (en) Offisielt nettsted

* (en) New York Philharmonic – kategori av bilder, video eller lyd på Commons
* (en) New York Philharmonic på Discogs

* (en) New York Philharmonic på MusicBrainz

* (en) New York Philharmonic på Spotify

* (en) New York Philharmonic på Songkick

* (en) New York Philharmonic på AllMusic

## Referanser
# American Music Awards

**American Music Awards** (AMA) en amerikansk prisutdeling som ble etablert av Dick Clark i 1973 for fremragende prestasjoner innen musikk.

## Eksterne lenker

* (en) Offisielt nettsted

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# National Council of Churches

**National Council of the Churches of Christ in the USA**, også bare kalt **National Council of Churches** (**NCC**), er et økumenisk fellesskap bestående av 37 kristne trosretninger i USA. Totalt utgjør de mer enn 100,000 lokale menigheter og 45 millioner tilhengere. Foreningen oppstod som *Federal Council of Churches* i 1908, og ble i 1950 utvidet gjennom sammenslåinger med flere andre økumeniske organisasjoner, hvoretter den fikk sitt nåværende navn.

## Referanser

## Eksterne lenker

* (en) Offisielt nettsted

Denne artikkelen er en **spire**. Du kan hjelpe Wikipedia ved å utvide den.
# Det amerikanske karpato-russiske ortodokse bispedømme

| Det amerikanske karpato-russiske ortodokse bispedømme |
| --- |
| American Carpatho-Russian Orthodox Diocese (engelsk) Американська карпаторуська православна єпархія (ukrainsk)  |
| Den karpato-russiske kirka i New York |
| Kirke | ortodoks |
| Land: |  USA  Canada |
| Delkirke | Det økumeniske patriarkat |
| Bispesete | Johnstown |
| Sogn | 77 |
| Opprettet | 1938 |
| Offisielt nettsted |

**Det amerikanske karpato-russiske ortodokse bispedømme** er et langt på vei selvstyrt bispedømme under den økumeniske patriarkens overhøyhet. Bispedømmet omfatter den ortodokse diasporaen i Nord-Amerika som opprinnelig stammer fra Karpato-Ukraina.

Bispedømmets menigheter er konsentrert i de nordøstlige delene av USA, inkludert to menigheter i Canada. Også tre kviterussiske menigheter har valgt å tilslutte seg Det amerikanske karpato-russiske ortodokse bispedømme.

Den amerikanske karpato-russiske ortodokse kirke ble grunnlagt i 1937 av rutenske menigheter i USA som hadde brutt med den rutensk-katolske kirke. I protest mot noen katolske biskopers forsøk på å «latinisere» den rutensk-katolske kirke, tok disse prestene kontakt med den ortodokse kirke. Den økumeniske patriark Benjamin I tok den ukrainsk-ortodokse kirke i Amerika under sin overhøyhet i 1938 og innsatte den første biskopen.

## Primaser

De følgende biskopene var det amerikanske karpato-russiske ortodokse bispedømmes *ledende biskoper*, også tittulert som dets *primaser*:

* Orestes Chornock (1938–1977)
* John Martin (1977–1984)
* Nicholas Smisko (1985–2011)
* Gregory Tatsis (2012–)

Autoritetsdata
# Det amerikanske romersk-katolske militærordinariat

Militærordinariats våpen
**Det amerikanske romersk-katolske militærordinariat** (**Roman Catholic Archdiocese for the Military Services**) er Den katolske kirke i USAs militærordinariat for de amerikanske styrkene. Militærordinariatet ble opprettet i 1939 og har status som erkebispedømme. Det driver feltprestvirksomhet i hæren, flyvåpenet, marinen, marinekorpset og kystvakten. Setet ligger i Silver Springs rett nord for Washington, DC.

I Norge har militærordinariatet ansvar for amerikanske soldater som er stasjonert ved NATOs anlegg; disse er således ikke formelt sett medlemmer av de norske katolske menigheter.

## Eksterne lenker

* Offisielt nettsted

* (en) Roman Catholic Archdiocese for the Military Services, USA – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Restaurasjonsbevegelsen

**Restaurasjonsbevegelsen** (også kjent som **The Restoration Movement**, **The American Restoration Movement** eller **Stone-Campbell Movement**) er en kristen bevegelse som begynte under den andre store religiøse oppvåkningen i Amerika fra tidlig på 1900-tallet. Bevegelsen søkte å restaurere kirken og «samlingen av alle kristne i en enkelt kropp mønstret etter at kirken i Det nye testamentet».

## Kirkesamfunn i Norge med røtter i Restaurasjonsbevegelsen

* Kristi Forsamling

## Referanser

Denne artikkelen er en **spire**. Du kan hjelpe Wikipedia ved å utvide den.
# Bickertonitter

**The Church of Jesus Christ** eller **Bickertonittene** er et trossamfunn av De siste dagers hellige som ble grunnlagt rundt William Bickerton. Han hadde i sin tid blitt ordinert av Sidney Rigdon. Samfunnet driver misjon i flere land i dag og oppgir å ha omkring 15 000 medlemmer.

## Plassering i Siste dagers hellige-bevegelsen

De viktigste grenene i Siste Dagers Hellige-bevegelsen
William Bickerton: Bickertonitter
Sidney Rigdon: Rigdonitter
Granville Hedrick: Church of Christ (Temple Lot)
Joseph Smith III: Kristi Samfunn
J.J. Strang:
Strangitter
Jesu Kristi kirke av siste dagers hellige
Brigham Young:
Mormonsk fundamentalisme
**Joseph Smith Offisiell Hjemmeside
# The Restoration Church of the Latter Day Saints

| The Restoration Church of the Latter Day Saints |
| --- |
|  |
|  |
|  |
| Hovedgren | Siste Dagers Hellige |
| Grunnlagt | 1991 |
| Utgått fra | Kristi Samfunn |
| Land | USA |
| Bekjennelseskrifter | Bibelen, Mormons Bok og Lære og pakter |

**The Restoration Church of the Latter Day Saints** er et samfunn av Siste Dagers Hellige. Samfunnet ble til i løpet av 1980- og 1990-årene og ble organisert i Missouri av personer som hadde brutt med Den Reorganiserte Jesu Kristi Kirke av Siste Dagers Hellige.

Samfunnet gjør bruk av Bibelen, Mormons Bok og Lære og pakter, men ikke Den kostelige perle.

## Referanser
# Fundamentalist Church of Jesus Christ of Latter-Day Saints

**Fundamentalist Church of Jesus Christ of Latter-Day Saints** (FLDS Church) er et av de største fundamentalistiske kirkesamfunnene i USA, og en av de største organisasjonene i USA der medlemmene praktiserer polygami.

Kirkesamfunnet dukket opp i begynnelsen av det 20. århundre da det ble grunnlagt av medlemmer som forlot Jesu Kristi kirke av siste dagers hellige. Splittelsen skjedde i stor grad fordi Jesu kristi Kirke ikke praktiserte polygami og bannlyste alle medlemmer fra kirken som ville fortsette praksisen. FLDS Church er anslått å ha mellom 6 000 og 10 000 medlemmer. Kirken mener at en mann skal ha minimum tre koner for å kunne komme inn i høyeste himmel når man dør, og jo flere koner man har, jo større mulighet har man for å nå dette. Kirken krever også at konene må være underordnet sine ektemenn. Den praktiserer en regel om at en ung kvinne i gifteferdig alder skal bli tildelt en mann ved åpenbaring fra Gud til den personen som er leder for kirken, som regnes som en profet.

Kirkens hovedkvarter ble opprinnelig plassert i Short Creek, Arizona i nærheten av grensen til Utah. Hovedkvarteret ble i 2004 flyttet til Eldorado, Texas, hvor et tempel har blitt bygget av kirkens medlemmer. Kirken ble leder av Rulon Jeffs frem til 2002. I hans senere år, ledet hans dårlige helse til at sønnen Warren fungerte som leder av kirken i hans sted, og ved farens død i september 2002, ble Warren Jeffs ny leder av kirkesamfunnet.
I nesten to år, var Warren Jeffs etterlyst for sex-forbrytelser. Fra mai 2006 til han ble arrestert i august 2006, sto han oppført på FBIs liste over ti mest ettersøkte. Den 25. september 2007 ble Jeffs funnet skyldig i to tilfeller av å være medskyldig i voldtekt. Han ble dømt til ti år til livstid i fengsel. Denne straffen ble senere opphevet, og Jeffs sluppet fri. 28. januar 2011 satt Jeffs igjen som leder av kirkesamfunnet. Warren Jeffs har siden den gang blitt dømt til livsvarig fengsel for flere grove seksuelle overgrep, flere av dem mot mindreårige.

Beboerne i områdene der kirkesamfunnet står sterkt har en lang historie med å praktisere flergifte og polygami, og flere tilfeller kan dateres tilbake til midten av det 19. århundre. Det finnes mange ulike tolkninger og meninger blant lederne i kirkesamfunnet om hvordan flergifte bør praktiseres. Disse uenighetene lederne imellom førte til splittelser som skapte flere fundamentalistiske organisasjoner som fremdeles eksisterer. I 2003 fikk kirkesamfunnet oppmerksomhet i Utah da en politimann som var medlem av kirken ble dømt for ulovlig seksuell omgang med en 16-åring.

## Eksterne lenker

*
* *Damned to heaven*
* FLDS El Dorado, Texas
* *Banking on Heaven* Arkivert 16. mai 2014 hos Wayback Machine.
* *Lifting the Veil of Polygamy*
* The Polygamy Blog av Lindsay Whitehurst
# Native American Church

Native American Churchs merke
**Native American Church** er en synkretistisk religiøs bevegelse som ble offisielt stiftet i Oklahoma i USA i 1918. Den første høyeste leder var comanchen Quanah Parker. Kirken favner ca 25.0000 medlemmer (2006).

Tipi for peyoteseremonier
Den er kjent for sin bruk av peyotl, en hallucinogen suvstans. Dens bruk er kjent ulovlig av Comprehensive Drug Abuse Prevention and Control Act i 1970. Men en derogasjon gir medlemmene av *Native American Church* lov til å benytte den for dens sakramener. Seremoniene finner sted i tipier.

## Referanser

## Eksterne lenker

* Listing of Native American Churches
* Peyote Way
* American Ethnography -- Some early ethnographic work on peyote religion